 **บันทึกข้อความ**

**ส่วนราชการ** โรงพยาบาลน้ำโสม ๖ หมู่ ๑ ตำบลศรีสำราญ อำเภอน้ำโสม จังหวัดอุดรธานี ๔๑๒๑๐

**ที่** อด ๐๐๓๓.๓/๔๗๗๓ **วันที่**  ๑๗ ธันวาคม ๒๕๖๗

**เรื่อง** แจ้งเวียนแนวทางและแบบฟอร์มในการดำเนินงานตามแผนปฏิบัติราชการ ประจำปีงบประมาณ ๒๕๖๘

**เรียน** หัวหน้ากลุ่มงาน/สำนักงานสาธารณสุขอำเภอน้ำโสม ตลอดจนผู้รับผิดชอบในการจัดทำแผนปฏิบัติราชการทุกท่าน

ตามที่ คปสอ.น้ำโสม ได้รับอนุมัติแผนปฏิบัติราชการด้านสาธารณสุข คปสอ. น้ำโสม ประจำปีงบประมาณ ๒๕๖๘ และงานแผนงานและยุทธศาสตร์ได้ประกาศและเผยแพร่แผนดังกล่าวไว้ในเว๊บไซด์ของโรงพยาบาลน้ำโสมแล้วนั้น

ในการนี้ เนื่องจากผู้ปฏิบัติงานและรับผิดชอบในการจัดทำแผนงานโครงการยังไม่เข้าใจและมีความสับสนในเอกสารและแบบฟอร์มที่ สสจ.กำหนดไว้ ดังนั้นเพื่อให้เกิดความเข้าใจตลอดจนมีการดำเนินงานเป็นไปในแนวทางเดียวกันทั้งหมด ดังขอให้ทุกท่านดำเนินการตามแนวทางดังนี้

1. ก่อนดำเนินงาน ผู้รับผิดชอบทุกท่านต้องจัดทำบันทึกขออนุมัติดำเนินการตามแผนปฏิบัติราชการพร้อมใบขอใช้เงินตามแผน เพื่อให้งานแผนตรวจสอบก่อนทุกแผนงาน/โครงการ (ตามแบบฟอร์มที่ลำดับที่ ๑)
2. กรณี ในแผน เป็นการจัดประชุมราชการ ให้ดำเนินการขออนุมัติจัดทำประชุมตามคำสั่งมอบอำนาจของ นพ.สสจ. โดยท่านสามารเสนอหนังสือเชิญประชุมมาพร้อมกัน (ตามแบบฟอร์มลำดับที่ ๒)
3. กรณีในแผน เป็นโครงการ ให้ท่านจัดทำบันทึกขออนุมิจัดทำโครงการ และหนังสือเสนอโครงการเพื่อเสนอขออนุมัติกับ นพ.สสจ. (ตามแบบฟอร์มลำดับที่ ๓ ซึ่งมี ๒ ฉบับ โดยการจัดทำบันทึกและโครงการต้องระบุวันที่ในการจัดทำ**ห้าม**ระบุเพียงเดือน เนื่องจากอำนาจในการดำเนินการเป็นของ นพ.สสจ. หากระบุไม่ครบถ้วน ต้องทำเอกสารไปขออนุมัติใหม่ ซึ่งจะทำให้จัดทำเอกสารหลายครั้ง)
4. หากท่านไม่สามารถดำเนินการตามแผนได้ เนื่องจาก มีการเปลี่ยนแปลง กิจกรรม งบประมาณ และระยะเวลาในการดำเนินการ ให้ท่านจัดทำบันทึกขอปรับแผนปฏิบัติการ (ตามแบบฟอร์มลำดับที่ ๔ ) โดยให้ทำจากผู้รับผิดชอบเสนอผอ.รพ.น้ำโสม และบันทึกเสนอ นพ.สสจ. มาพร้อมกัน)
5. หากท่านไม่ประสงค์จะดำเนินการตามแผนงานและโครงการตามที่ได้รับอนุมัติตามแผนที่ประกาศไว้ในเว๊บไซด์ ขอให้ทำบันทึกขอยกเลิกแผนปฏิบัติการ (ตามแบบฟอร์มที่ ๕) โดยให้ทำจากผู้รับผิดชอบเสนอผอ.รพ.น้ำโสม และบันทึกเสนอ นพ.สสจ. มาพร้อมกัน) ทั้งนี้เพื่อทาง สสจ.จะได้ไม่นำตัวเลขดังกล่าวไปคำนวณผลการดำเนินงานในภาพรวมของ คปสอ.
6. การเสนอแผน ให้เสนอผ่าน นางสาวจรวยพร จำปาแก้ว และนางสาวพลอยไพลิน อุ่นแสง ทุกครั้ง

ทั้งนี้ ให้มีผลบังคับใช้ตั้งแต่วันที่ ๑๘ ธันวาคม ๒๕๖๗ เป็นต้นไป และจะลงแบบฟอร์มไว้ในเว๊บไซด์ของ รพ.ต่อไป

จึงเรียนมาเพื่อทราบและถือปฏิบัติโดยเคร่งครัดต่อไป

(นางกัลยารัตน์ อินทบุญศรี)

นายแพทย์ชำนาญการพิเศษ (ด้านเวชกรรมป้องกัน)

รักษาการในตำแหน่งผู้อำนวยการโรงพยาบาลน้ำโสม

(นายแพทย์เชี่ยวชาญ)